Gormanston (Meath)

Gormanston (irsk: Baile Mhic Gormáin)«Baile Mhic Gormáin / Gormanston», Placenames Database of Ireland er en landsby i grevskapet Meath i Irland. Den ligger nær munningen av elven Delvin og den nordlige grensen til grevskapet Dublin. I henhold til folketellingen i 2016 har landsbyen en befolkning på 375 innbyggere.«Sapmap Area: Settlements Gormanston» , Census 2016, CSO

 Historie 
 Arkeologi 
En gruppe ganggraver fra steinalderen på hver side av munningen av elven Delvin, kjent som Bremore/Gormanston-gruppen, antas å markere ankomsten av den kulturen fra den iberiske halvøy og å være forløperen for senere utviklinger som gravklyngen ved Newgrange.«Port threat to Bremore Passage Tombs», Newgrange.com«Fingal’s Heritage Trails/Guide Sites» (PDF), Fingal County Council Legenden knytter også stedet med de første landingene til både helgenen Patrick av Irland, og langt senere, også Oliver Cromwell.

Under byggingen av en gassrørledning mellom Storbritannia og Irland, ble en 7 meter lang forhistorisk kanolignende båt funnet like utenfor kysten ved Gormanston Strand. «Underwater Excavation», ADCO. Arkivert fra originalen den 16. januar 2013. I motsetning til andre forhistoriske irske båter, ser Gormanston-båten ut til å ha vært av utriggerkonstruksjon.«Gormanston Landfall, Co. Meath: Prehistoric Logboat», ADCO

En prosjektert dypvannshavn i Bremore, nord i Dublin, kan true et arkeologisk kompleks av ganggraver som er enda eldre enn Newgrange, Knowth og Dowth i Boyne-dalen. Området, som omfatter flere hundre dekar, inneholder restene av en rekke gravgraver og praktisk talt hvert felt som det nye Drogheda Port Company-anlegget skal bygges på, inneholder tidlig neolittisk arkeologi.«Bremore Port - Passage Grave in Ireland», Megalithic Portal Per 2020 er planene fortsatt virksomme.Manning, John (19. desember 2020): «Plans for new Bremore deep water port», Fingal Independent

 Historiske trekk 
Flere eldgamle leirhytter eksisterer fortsatt i landsbyen under den moderne overflaten. Gormanston-broen dateres til 1200-tallet og antas å være en av de eldste strukturene på Dublin-Dunleer-veien.«Historic Road Bridges»  (PDF), Fingal County Council

Mange brønner i Irland knyttes religiøst til hellige kilder, så også med en brønn i Tobersool som er assosiert med den hellige Brigid av Kildare og hevdes å være en legende kur mot sykdommer i øyet.«St Brigit's Holy Well», Ireland's Holy Wells«St Brigit’s Holy Well», Early Christian Sites in Ireland

I 1870 ble det første autentiske polospillet i Irland spilt på Gormanston Strand med det britiske kavaleriregimentet 9th Queen's Royal Lancers, som på den tiden var innkvartert i landet.«History», All Ireland Polo Club. Arkivert fra originalen den 3. september 2011

 Gormanston Castle 
Festningen Gormanston Castle var fra 1300-tallet sete for Prestonslekten, som klarte å holde fast på sine eiendommer gjennom flere århundrer selv om de var katolikker og dermed egentlig ikke hadde rett til å eie fast eiendom. Festningen ble siden bygget om til et slott og et herskapshus med en firkantet plan med et tårn i hvert hjørne bortsett fra i nordvest. Hovedbygningen er på tre etasjer. Den sentrale delen av fasaden er flankert av to smale tårn på hver side av inngangen. Slektens overhode har tittelen vicomte Gormanston, og er den høyest rangerte irske vicomte.«Gormanston Castle», Castles of Ireland Slekten solgte slottet i 1950-årene; det ble kjøpt av fransiskanerordenen, som opprettet Gormanston College, en internatskole for gutter og jenter.«Franciscan College Gormanston», Gormanston College

 Gormanston Camp 
Gormanston Camp ligger utenfor landsbyen og er på 2020-tallet hjemmet til B-kompaniet, 27. infanteribataljon, fra den irske hæren (Arm na hÉireann), og er en tidligere flyplass i det irske flyvåpenet (Aerchór na hÉireann).«Defence Forces Barracks», Military.ie Militærleiren ble også i 2020 midlertidig benyttet for å huse flyktninger.Griffin, Niamh (18. juli 2022): «Opening of Gormanston camp to house refugees delayed», The Irish Examiner

 Transport 
Gormanston ligger nær motorveien M1 Dublin–Belfast og på regionsveien R132. Gormanston jernbanestasjon, som åpnet i mai 1845, Gormanstown station (PDF), Railscot - Irish Railways ligger på linjen Dublin–Belfast.

 Referanser 

 Eksterne lenker 


Kategori:Landsbyer i Meath